Okresná prokuratúra Košice II 
Mojmírova 5, 040 46 Košice 1

Sp. zn. : 2 Pv 91/12/8803	Košice II, 6.2.2012
EEČ : 2-64-9-2012

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v Košiciach, na ul. XXXXX dňa 5.2.2012 v čase o 9.00 hod. pod vplyvom alkoholu s hodnotou alkoholu v dychu 0,90 mg/l fyzicky napadla a vyhrážala sa smrťou svojej matke XXXXX a to tak, že ju oboma rukami chytila za krk, začala ju škrtiť, zvalila ju na zem, pričom sa vyhrážala, že podpáli dom, čím u poškodenej vzbudila dôvodnú obavu o svoje zdravie a život, ku poraneniu poškodenej nedošlo
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajta Okresného riaditeľstva PZ, Obvodného úradu XXXXX - Juh sp. zn. ORP-445/JU-KE-2012 zo dňa 5.2.2012 bolo začaté trestné stíhanie a súčasne vznesené obvinenie XXXXX pre prečin nebezpečného vyhrážania podľa § 360 ods. 1, ods. 2 písm. b) Trestného zákona, ako je to uvedené vo výrokovej časti tohto rozhodnutia.

	V priebehu vyšetrovania boli k veci vypočutí obvinená a poškodená, boli zabezpečené listinné dôkazy.

Obvinená sa ku spáchaniu skutku v plnom rozsahu priznala a svoje konanie oľutovala. Zo spáchania skutku je obvinená jednoznačne usvedčovaná výpoveďou poškodenej XXXXX, ktorá podrobne popísala priebeh skutkového deja.

	Obvinená po poučení v zmysle § 216 Trestného poriadku dala súhlas na podmienečné zastavenie trestného stíhania pri svojom výsluchu konanom dňa 5.2.2012.

Ako vyplýva z odpisu z registra trestov obvinená nebola doposiaľ súdne trestaná. Lustráciou bolo zistené, že v súčasnosti sa proti nej nevedú iné trestné konania.

	S poukazom na uvedené skutočnosti, keďže horná hranica predmetného trestného činu neprevyšuje 5 rokov, obvinená dala výslovný súhlas na podmienečné zastavenie trestného stíhania, k trestnému činu sa priznala a jeho spáchanie oľutovala a vzhľadom na osobu obvinenej s prihliadnutím na jej doterajší život a na okolnosti prípadu, možno rozhodnutie o podmienečnom zastavení trestného stíhania považovať za dostačujúce a dôvodné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Reday
prokurátor